### Beslutninger

Caroline Søndergaard og Magistratsafdelingen for Teknik og Miljø med bemærkning, at byrådet i sit møde den 24. april 2024 har vedtaget Magistratens foranstående indstilling af 16. april 2024.

###

BESLUTNINGSFORSLAG FRA S, V, KF OG RV

I lyset af klimakrisen og behovet for at modernisere vores tilgang til transport, ser vi et stigende potentiale i delemobilitet. Statistikker viser, at en gennemsnitlig bil står ubrugt omkring 95% af tiden. Dette kalder på behovet for at tænkte en mere effektiv anvendelse af vores transportmidler.

Med dette forslag ønsker Socialdemokratiet, Venstre, Konservative og Det Radikale Venstre at udforske muligheden for at implementere en delemobilitetsordning af [adresse] Kommunes bilflåde, inspireret af succesfulde eksempler i udlandet, konkret; [adresse].

Forslagets Formål: At undersøge og vurdere muligheden for at implementere en delemobilitetsordning i [adresse] bilflåde, med det mål helt eller delvist at erstatte traditionelt ejerskab og brug af kommunens biler til mere bæredygtige og åbne løsninger.

Socialdemokratiet, Venstre, Konservative og Det Radikale Venstre foreslår:

1. Analyse: Borgmesterens afdeling bedes udarbejde en simpel analyse af den nuværende anvendelse af kommunens bilflåde og vurdere potentialet for implementering af delemobilitet. Dette skal inkludere en økonomisk, miljømæssig og logistisk vurdering.

2. Benchmarking: Undersøgelse af internationale eksempler, hvor delemobilitet i offentlige institutioner har været en succes, for at indsamle bedste praksis og undgå potentielle faldgruber.

3. Pilotprojekt: På baggrund af analysen foreslås et pilotprojekt, hvor en del af kommunens bilflåde erstattes med delebiler for at teste og vurdere ordningens effektivitet og modtagelse.

4. Langsigtet Implementeringsplan: Såfremt pilotprojektet giver positive resultater udarbejdes en mere langsigtet plan for fuld implementering af delemobilitet i kommunens bilflåde.

Med dette forslag ønsker Socialdemokratiet, Venstre, Konservative og Det Radikale Venstre at tage det første skridt mod en mere bæredygtig fremtid og modernisering af vores måde at tænke vores egen bilisme på i [adresse].

INDSTILLING FRA BORGMESTERENS AFDELING OG MAGISTRATSAFDELINGEN FOR TEKNIK OG MILJØ

Svar på forslag fra S, V, KF og RV om implementering af delemobilitet i [adresse] bilflåde

### Resume

Socialdemokratiet, Venstre, Konservative og Det Radikale Venstre har stillet et forslag om implementering af dele-mobilitet i [adresse] bilflåde. Byrådet behandlede forslaget d. 20. december 2023, hvor Borgmesterens Afdeling og Teknik og Miljø blev anmodet om at udarbejde en indstilling herom.

Delemobilitet taler ind i [adresse] om en mere bæredygtig by med gode by- og lokalmiljøer. Der er på baggrund af beslutningsforslaget, foretaget en vurdering som fastslår, at der er belæg for at igangsætte en analyse af rammerne for et pilotprojekt. Analysen skal identificere mulige samarbejdspartnere, samt de økonomiske konsekvenser et pilotprojekt vil have.

Et pilotprojekt kan give erfaring og data, som kan bruges hvis man senere ønsker at udarbejde en analyse, som kan danne grundlag, for en fuld implementeringsplan, af delemobilitet i [adresse]. Analysearbejdet til en fuld implementeringsplan, er ikke en del af indstillingen, da det kræver et ressourcetræk, der overstiger den normale opgaveløsning.

Indstillingen har overskredet fristen for fremsendelse til byrådet da det skulle afdækkes hvilket ressourcetræk forbundet med indstillingen, som kunne håndteres indenfor den normale opgaveløsning.

### Beslutningspunkter

Det indstilles:

At 1) der opstartes en analyse af rammerne for et pilotprojekt, som skal erstatte kørsel i egne biler i arbejdstiden, med kørsel i offentlige delebiler.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 20-12-2023

Malthe Gregersen:

Fremsendes til Borgmesterens Afdeling og Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 20. december 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 16-04-2024

Malthe Gregersen: 7

Fremsendes til [adresse] med bemærkning, at Magistraten i mødet den 16. april 2024 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 15. marts 2024.